
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 


ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΔΕΥΤΕΡΟ Αρ. Φύλλου 8 

8 Ιανουάριου 2004 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Συμπλήρωση της 2/6196/0022/21.4.2003 κοινής 

υπουργικής απόφασης (ΦΕΚ 529/τ.Β'/2003). 1 

Νέοι Βασικοί Διαπραγματευτές Αγοράς. 2 

Οριοθέτηση περιοχών και πιστωτικές διευκολύνσεις 
για την αποκατάσταση των ζημιών από τις πλημμύ¬ 
ρες της 26ης Ιανουάριου 2003 σε περιοχές του Ν. 

Αργολίδας. 3 

Συμπληρωματική οριοθέτηση περιοχών και πιστωτι¬ 


κές διευκολύνσεις για την αποκατάσταση των ζη¬ 
μιών από τις πλημμύρες της 27ης και 28ης Ιουλίου 
2002 και 15ης και 16ης Σεπτεμβρίου 2002 σε πε¬ 


ριοχές του Νομού Φθιώτιδας. 4 

Ανάθεση έργου με μίσθωση στο Ταμείο Ασφαλίσεως 
Ξενοδοχοϋπαλλήλων. 5 


ΑΠΟΦΑΣΕΙ Σ 

Αριθ. 2/63881/0022 (1) 

Συμπλήρωση της 2/6196/0022/21.4.2003 κοινής υπουρ¬ 
γικής απόφασης (ΦΕΚ529/τ.Β'/2003). 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξεις: 

Α. Των άρθρων 9 και 10 του Ν. 3029/2002, Μεταρρύθμι¬ 
ση Συστήματος Κοινωνικής Ασφάλισης» (ΦΕΚ 160/τ.Β'/ 
2002 ). 

Β. Του άρθρου 29Ατου Ν. 1558/1985 (Α'37) όπως προ¬ 
στέθηκε με το άρθρο 27 του Ν. 2081 /1992 (Α' 154) και τρο- 
ποποποιήθηκεμετο άρθρο 1 παρ. 2ατου Ν. 2469/1997 (Α' 
38). 

Γ. Της 1065956/863/Α0006/15.7.2003 κοινής απόφασης 
του Πρωθυπουργού και του Υπουργού Οικονομίας και Οι¬ 
κονομικών «Καθορισμός Αρμοδιοτήτωντων Υφυπουργών 
Οικονομίας και Οικονομικών». 

Δ. Της 2/6196/0022/21.4.2003 κοινής υπουργικής από¬ 


φασης περί καθορισμού αποδοχών Προέδρου, Αντιπροέ¬ 
δρου και των μελών της Εθνικής Αναλογιστικής Αρχής 
(529 Β') (Ε.Α.Α.). 

Ε. Του άρθρου 40 του Ν. 849/1978 (Α' 232). 

2. Το γεγονός ότι στην ανωτέρω υπό στοιχείο (Δ) σχετι¬ 
κή απόφαση δεν έγινε ειδική μνεία περί καταβολής στον 
Πρόεδρο, Αντιπρόεδρο και τα μέλη της Εθνικής Αναλογι- 
στικής Αρχής των κατά νόμων προβλεπομένων επιδομά¬ 
των εορτών Χριστουγέννων και Πάσχα και επιδόματος 
αδείας. 

3. Το γεγονός ότι η προκαλούμενη από τις διατάξεις 
της απόφασης δαπάνη ύψους 41.959,34 ΕΥΡΩ βαρύνει 
για το πρώτο έτος 2003 τις πιστώσεις του Τακτικού 
Προϋπολογισμού της Γενικής Γραμματείας Κοινωνι¬ 
κών Ασφαλίσεων (Φορέα 33/210 ΚΑΕ 211) και έχει γίνει 
πρόβλεψη στο σύνολό τους με τις μηνιαίες αποδοχές 
της Αρχικής Απόφασης (σχετ. Β) συμπληρώνοντας την 
ανωτέρω απόφασή μας και για τα επόμενα έτη θα γίνει 
πρόβλεψη στον προϋπολογισμό της αρχής, αποφασί¬ 
ζουμε: 

1. Στον Πρόεδρο, Αντιπρόεδρο και μέλη της Εθνικής 
Αναλογιστικής Αρχής καταβάλλονται εφόσον οι ανωτέρω 
μισθοδοτήθηκαν ολόκληρα τα χρονικά διαστήματα που 
αναφέρονται στις διατάξεις του αρ. 9 του Ν. 2470/1997, 
τα παρακάτω επιδόματα: 

Επίδομα εορτών Επίδομα εορτών Επίδομα 
Χριστουγέννων Πάσχα Αδειών 

Πρόεδρος 2.500 € 1.250€ 1.250 € 

Μέλη 1.750 € 875 € 875 € 

Σε περίπτωση που οι παραπάνω μισθοδοτήθηκαν για λι¬ 
γότερο χρονικό διάστημα καταβάλλεται αναλογία των πα¬ 
ραπάνω επιδομάτων. 

2. Η παρούσα απόφαση έχει αναδρομική ισχύ, σύμφω¬ 
να με τις διατάξεις του άρθρου 40 του Ν. 849/1978 (Α' 232) 
ενός έτους πριν από τη δημοσίευσή της. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΕΡΓΑΣΙΑΣ ΚΑΙ ΚΟΝΩΝΙΚΩΝ ΑΣΦΑΛΙΣΕΩΝ 

ΝΙΚΟΣ ΦΑΡΜΑΚΗΣ ΔΗΜΗΤΡΙΟΣ ΡΕΠΠΑΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. 2/73099/0023Α (2) 

Νέοι Βασικοί Διαπραγματευτές Αγοράς. 

Ο ΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Ο ΔΙΟΙΚΗΤΗΣ 

ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
Έχοντας υπόψη: 

1. Τις διατάξεις του άρθρου 26, παράγρ. 4 του Ν. 
2515/1997/ΦΕΚ 154/Α725.7.97 «Περί Βασικών Διαπραγ¬ 
ματευτών Αγοράς», όπως τροποποιήθηκε από το άρθρο 
31 του Ν. 2733/1999/ΦΕΚ 155/Α730.7.99. 

2. Τις διατάξεις του Ν. 2628/ΦΕΚ 151/Α76.7.98 «Σύστα¬ 
ση Νομικού Προσώπου Δημοσίου Δικαίου με την επωνυ¬ 
μία Οργανισμός Διαχείρισης Δημοσίου Χρέους (ΟΔΔΗΧ) 
και άλλες διατάξεις». 

3. Την 161/21.3.2000 Πράξη Διοικητή της Τράπεζας της 
Ελλάδος «Έγκριση του Κανονισμού Λειτουργίας της Ηλε¬ 
κτρονικής Δευτερογενούς Αγοράς Τίτλων (ΗΔΑΤ) και του 
Κανονισμού Λειτουργίας της Ηλεκτρονικής Αγοράς Συμ¬ 
φωνιών Επαναγοράς», όπως τροποποιήθηκε από την 
όμοια 74/13.2.2001. 

4. Την 2/80010/0023Α/21.11.2000 κοινή απόφαση του 

Υπουργού Οικονομικών και του Διοικητή της Τράπεζας 
της Ελλάδος «Κανονισμός Λειτουργίας των Βασικών Δια¬ 
πραγματευτών Αγοράς», όπως τροποποιήθηκε από τις 
όμοιες 2/75304/0023Α/20.12.2001, 2/75515/0023Α/ 

20.12.2002 και την 2/73093/0023Α/31.12.2003. 

5. Την 2023976/2848/0023/98 κοινή απόφαση του 
Υπουργού Οικονομικών και του Διοικητή της Τράπεζας 
της Ελλάδος «Συγκρότηση Επιτροπής Εποπτείας και 
Ελέγχου για την πρώτη εφαρμογή του θεσμού των Βασι¬ 
κών Διαπραγματευτών Αγοράς», όπως τροποποιήθηκε 
μεταγενέστερα με τις όμοιες 2/70200/0023/6.10.1999, 
2/63981/0023/14.4.2000, 2/65793/0023Α/12.11.2001 και 
2/76255/0023 Α/31.12.2002. 

6. Την 1065956/863/Α0006/15.7.2003 (ΦΕΚ 985/Β/ 
16.7.2003) απόφαση του Πρωθυπουργού και του Υπουρ¬ 
γού Οικονομίας και Οικονομικών «Καθορισμός αρμοδιο¬ 
τήτων των Υφυπουργών Οικονομίας και Οικονομικών». 

7. Την από 30.12.2003 σχετική εισήγηση της Επιτροπής 
Εποπτείας και Ελέγχου των Βασικών Διαπραγματευτών 
Αγοράς, προς τον Υπουργό Οικονομίας και Οικονομικών 
και το Διοικητή της Τράπεζας της Ελλάδος. 

8. Το γεγονός ότι από τις διατάξεις της απόφασης αυ¬ 
τής δεν προκύπτει δαπάνη εις βάρος του κρατικού προϋ¬ 
πολογισμού, αποφασίζουμε: 

Εγκρίνουμε την ένταξη των παρακάτω τραπεζών στην 
ομάδα των Βασικών Διαπραγματευτών Αγοράς από την 
1.1.2004 για περίοδο ενός ημερολογιακού έτους και 
αφού υπογραφούν οι σχετικές συμβάσεις προσχώρησης: 
«ΑΕΡΗΑ ΒΑΝΚΑΕ» 

«ΒΝΡ ΡΑΠΙΒΑ5» 

«ΟΒΕΩΙΤ δυΐδδΕ ΡΙΒ3Τ Β03ΤΟΝ (ΕυΒΟΡΕ) ΕΓΩ» 
«ϋΕυΤ30ΗΕ ΒΑΝΚΑΟ» 

«ΕΘΝΙΚΗ ΤΡΑΠΕΖΑ ΤΗΣ ΕΛΛΑΔΟΣ ΑΕ» 

«ΕΡΟ ΕυΒΟΒΑΝΚ ΕΒΟΑ3ΙΑ3 ΑΕ» 

«ΕΜΠΟΡΙΚΗ ΤΡΑΠΕΖΑ ΑΕ» 

«ΟΟΙΈΙΜΑΝ 3ΑΟΗ3 ΙΝΤΕΒΝΑΤΙΟΝΑΙ» 

«Η3ΒΟ ΒΑΝΚ ΡΙ_0» 

«ΙΝΟ ΒΑΝΚ Νν» 

«ϋΡ ΜΟΒΟΑΝ 3ΕΟΨΒΙΤΙΕ3 ΠΌ» 


«ΙΈΗΜΑΝ ΒΒΟΤΗΕΒ3 ΙΝΤΕΒΝΑΤΙΟΝΑΕ ΕΨΒΟΡΕ» 
«ΜΕΒΒΙΙΈ Ι_ΥΝΟΗ ΙΝΤΕΒΝΑΤΙΟΝΑΕ» 

«ΜΟΒΟΑΝ 3ΤΑΝΙΈΥ & Οο. ΙΝΤΕΒΝΑΤΙΟΝΑΕ ΕΤΩ» 
«3ΑΕΟΜΟΝ ΒΒΟΤΗΕΒ3 ΙΝΤΕΒΝΑΤΙΟΝΑΕ ΕΤΩ» 
«3ΑΝ-ΡΑΟΕΟ ΙΜΙ ΒΑΝΚ» 

«ΤΡΑΠΕΖΑ ΠΕΙΡΑΙΩΣ ΑΕ» 

«ΨΒΜ ΕΤΩ» 

«ΝΟΜΩΒΑ ΙΝΤΕΒΝΑΤΙΟΝΑΕ ΡΙ_0» 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 31 Δεκεμβρίου 2003 

Ο ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

ΝΙΚΟΣΦΑΡΜΑΚΗΣ 

Ο ΔΙΟΙΚΗΤΗΣ 

ΤΗΣ ΤΡΑΠΕΖΑΣ ΤΗΣ ΕΛΛΑΔΟΣ 
ΝΙΚΟΛΑΟΣ ΓΚΑΡΓΚΑΝΑΣ 

-*- 

Αριθ. 6918/Α32/0400Λ03Α (3) 

Οριοθέτηση περιοχών και πιστωτικές διευκολύνσεις για 
την αποκατάσταση των ζημιών από τις πλημμύρες της 
26ης Ιανουάριου 2003 σε περιοχές του Ν. Αργολίδας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κ.λπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚ Α' 24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περί οργάνων ασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/84 «Περί Δημοσίων Έργων και ρυθ¬ 
μίσεως συναφών θεμάτων» (ΦΕΚ Α' 23). 

4. Τιςδιατάξειςτου Ν. 128/75«περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξειςτου άρθρου ΙΟτου Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Τη Δ16α/04/773/29.11.90 κοινή απόφαση του Υπουρ¬ 
γού Προεδρίας και του Αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την 50148/542/24.6.92 κοινή απόφαση των Υπουρ¬ 
γών Εθν. Οικονομίας, Οικονομικών και Βιομηχανίας, 
Ενέργειας και Τεχνολογίας και Εμπορίου «Περιστολή δα¬ 
πανών Δημοσίου Τομέα» (ΦΕΚ420/Β/1.7.92). 

9. Τιςδιατάξειςτου άρθρου 22του Ν. 2362 «ΠερίΔημο¬ 
σίου Λογιστικού ελέγχου των δαπανών του Κράτους και 
άλλες διατάξεις» (ΦΕΚ247/Α/27.11.95). 

10. Τις διατάξεις του άρθρου 27 του Ν. 2081 /92 (ΦΕΚ154 
Α') καιτο γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Προγράμματος 
Δημοσίων Επενδύσεων και συγκεκριμένα των έργων 
2000ΣΕ06900025, 2000ΣΕ06900026, 2000ΣΕ06900027 
της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 24.000 €. 

11. Τη ΔΙΔΚ/Φ1/2/22875/31.10.2001 (ΦΕΚ 1480/Β/ 
31.10.2001) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης, για την ανάθεση αρμοδιοτήτων στον Υφυπουρ¬ 
γό Εσωτερικών, Δημόσιας Διοίκησης και Αποκέντρωσης, 
Λάμπρο Παπαδήμα. 

12. Την 1065956/863/Α0006/15.07.03 (ΦΕΚ 985/Β/ 
16.7.2003) κοινή απόφαση του Πρωθυπουργού και του 
Υπουργού Οικονομικών, για τον καθορισμό αρμοδιοτή¬ 
των στους Υφυπουργούς Οικονομικών, Χρήστο Πάχτα και 
Νικόλαο Φαρμάκη. 

13. Την Υ6/31.10.2001 (ΦΕΚ 1484/Β/31.10.2001) κοινή 
απόφαση του Πρωθυπουργού και της Υπουργού 
ΠΕ.ΧΩ.Δ.Ε., για την ανάθεση αρμοδιοτήτων στους Υφυ¬ 
πουργούς ΠΕ.ΧΩ.Δ.Ε., Ιωάννη Τσακλίδη και Ροδούλα Ζή¬ 
ση. 

14. Το Π.Δ. 81/2002 (ΦΕΚ 57/21.3.2002), για συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών. 

15. Τα 2090/23.7.2003 και 0-976/1.9.2003 έγγραφα της 
Νομ/κής Αυτ/σης Αργολίδας. 

16. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των περιοχών του 
Νομού Αργολίδας, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξεων 
της από 28.7.1978 Πράξεως Νομοθετικού Περιεχομένου 
«Περί αποκαταστάσεως ζημιών εκ σεισμών 1978 εις πε¬ 
ριοχή Βορείου Ελλάδος κ.λπ.», όπως αυτή κυρώθηκε, 
τροποποιήθηκε και συμπληρώθηκε με τους Νόμους 
867/79, 1048/80, 1133/81 και 1190/81 όπως ορίζεται στο 
άρθρο 10 του Ν. 2576/98 καθώς και των σχετικών κανονι¬ 
στικών πράξεων όπως ισχύουν σήμερα για την αποκατά¬ 
σταση των ζημιών των κτιρίων γενικά, τις οποίες προκά- 
λεσαν οι πλημμύρες του Ιανουάριου 2003 στα Δ.Δ. Ιρίων 
και Δρεπάνου του Δήμου Ασίνης και στο Δ.Δ. Τραχειάς 
του Δήμου Επιδαύρου του Νομού Αργολίδας. 

2. Το έργο της αποκατάστασης των ζημιών από τις 
πλημμύρες, που έπληξαν τις περιοχές του Νομού Αργο¬ 
λίδας ανατίθεται στην Υπηρεσία Αποκατάστασης Ζημιών 
(Υ.Α.Σ.) του Υ.ΠΕ.ΧΩ.Δ.Ε.. 

3. Ορίζεται προθεσμία ενός (1) έτους, από τη δημοσίευ¬ 
ση της παρούσας απόφασης σε ΦΕΚ, για την υποβολή αι¬ 
τήσεων, συνοδευόμενων από τα απαραίτητα δικαιολογη- 


τικά, για την δανειοδότηση των πληγέντων κτισμάτων από 
τις πλημμύρες της 26ης Ιανουάριου 2003. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνεται η χορήγηση στεγαστικής συνδρομής (άτο¬ 
κο δάνειο και δωρεάν κρατική αρωγή) για την αποκατά¬ 
σταση των ζημιών που προκάλεσαν οι πλημμύρες της 
26ης Ιανουάριου 2003 σε περιοχές του Νομού Αργολί¬ 
δας: 

α) Για ανακατασκευές κτιρίων που κατέρρευσαν ή κρί- 
νονται κατεδαφιστέα ή υπέρμετρης δαπάνης επισκευής 
(ασύμφορα) ή είναι δομημένα από ευτελή υλικά (ωμο¬ 
πλίνθους ή μη διαμορφωμένους λίθους μικρής διατομής 
με συνδετικό υλικό αργιλώδες) και τα οποία δεν έχουν χα- 
ρακτηρισθεί κατεδαφιστέα, αλλά οι ζημιές που προκλή- 
θηκαν από τις πλημμύρες δεν επιδέχονται, σύμφωνα με 
την κρίση της αρμόδιας Υπηρεσίας που αναφέρεται στην 
παρ. 2 της παρούσας, ουσιαστική αποκατάσταση, δηλα¬ 
δή, επισκευή που εξασφαλίζει την αναγκαία αντισεισμική 
αντοχή τους. 

β) Για επισκευές πάσης φύσεως κτιρίων που έχουν υπο- 
στεί ζημιές από τις πλημμύρες, και δεν οφείλονται σε 
υπαιτιότητα των ενδιαφερομένων ή αφορούν κατασκευα¬ 
στικές ελλείψεις και ατέλειες. Τα ανωτέρω δάνεια δύνα- 
νται να χρησιμοποιηθούν και για αυτοστέγαση. 

Τα κτίρια που χαρακτηρίζονται εγκαταλελειμμένα (δια¬ 
τηρούν τους περιμετρικούς τοίχους και έστω τμήμα της 
στέγης) δεν δικαιούνται στεγαστικής συνδρομής. Προ- 
κειμένου να γίνει άρση του χαρακτηρισμού του εγκατα- 
λελειμμένου θα πρέπει το κτίσμα να έχει κουφώματα και 
να ήταν στοιχειωδώς κατοικήσιμο και ο ενδιαφερόμενος 
να προσκομίσει τα ακόλουθα δικαιολογητικά: 

α) Βεβαίωση της ΔΕΗ ότι είχε ρεύμα τουλάχιστον ένα 
χρόνο πριν από τις πλημμύρες. 

β) Δήλωση στοιχείων ακινήτων (Ε9) και (Ε1), στα οποία 
να περιλαμβάνεται το πληγέν ακίνητο, για το χρονικό διά¬ 
στημα πριν από τις πλημμύρες της 26ης Ιανουάριου 2003. 

II. ΔΙΚΑΙΟΥΧΟΙ ΤΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 

1. Οι δικαιούχοιτης στεγαστικής συνδρομής (άτοκο δά¬ 
νειο και δωρεάν κρατική αρωγή) καθορίζονται από την 
Υ.Α.Σ. στην οποία οι ενδιαφερόμενοι θα πρέπει να υποβά¬ 
λουν αίτηση μετά σχετικά δικαιολογητικά, μέσα στις προ¬ 
θεσμίες που καθορίζονται στην παρούσα απόφαση. 

2. Η Υ.Α.Σ. θα χορηγεί στους δικαιούχους βεβαίωση με 
την οποία θα προσδιορίζεται το ύψος της απαιτούμενης 
δαπάνης επισκευής ή το ποσό που δικαιούται ο ενδιαφε¬ 
ρόμενος για ανακατασκευή ή αυτοστέγαση. Στη βεβαίω¬ 
ση θα αναφέρεται το ποσό της δωρεάν κρατικής αρωγής 
καθώς και του στεγαστικού δανείου, σύμφωνα με τους 
όρους που καθορίζονται κατωτέρω για τα κτίρια που βρί¬ 
σκονται εντός της πληγείσας περιοχής. 

3. Σε περίπτωση που το συγκεκριμένο κτίριο ρυμοτο- 
μείταιή δεν μπορεί να ανακατασκευαστεί για οποιαδήπο¬ 
τε άλλη νόμιμη αιτία ή ο ιδιοκτήτης το επιθυμεί, τότε ο 
ιδιοκτήτης, ή καθένας από τους συνιδιοκτήτες (εφόσον 
υφίσταται συνιδιοκτησία), δικαιούται στεγαστική συν¬ 
δρομή για αυτοστέγαση με αγορά ή ανέγερση κατοικίας 
σε άλλη πληγείσα περιοχή. 

4. Σε περίπτωση που κατέρρευσαν κτίσματα από τις 
πλημμύρες ή κατεδαφίστηκαν αμέσως μετά από αυτές με 
εντολή Δημόσιας ή Δημοτικής Αρχής, χωρίς να έχουν εκ- 
δοθεί πρωτόκολλα επικινδύνως ετοιμόρροπου, από τις 
κατά Νόμο Τριμελείς Επιτροπές και οι ιδιοκτήτες τους 

έχουν ξεκινήσει την ανέγερση της νέας οικοδομής με 
άδεια που εκδόθηκε μετά τις πλημμύρες της 26ης Ιανου¬ 
άριου 2003, εγκρίνουμε τη δανειοδότησή τους εφόσον: 

α) Ο ενδιαφερόμενος έχει υποβάλει εμπρόθεσμα αίτη¬ 
ση για δανειοδότηση του συγκεκριμένου κτίσματος. 

β) Υπάρχουν παραστατικά στοιχεία διαπίστωσης της 
ύπαρξης του κτίσματος, διαπίστωσης του εμβαδού και 
της χρήσης του (π.χ. οικοδομική άδεια ανέγερσης της κα- 
ταστραφείσας οικοδομής, φωτογραφίες, αεροφωτογρα¬ 
φίες κ.λπ.). 

γ) Υπάρχουν στοιχεία ότι το κτίσμα δεν ήταν εγκαταλε- 
λειμμένο (π.χ. αποδείξεις κοινωφελών οργανισμών ή Δη¬ 
μοτικών ή Κοινοτικών τελών κ.λπ.). 

δ) Η αρμόδια Δημόσια ή Δημοτική Αρχή βεβαιώνει, ότι 
δόθηκε εντολή για την κατεδάφιση του κτίσματος προς 
αποτροπή αμέσου κινδύνου μετά τις πλημμύρες ή βεβαί¬ 
ωση ότι το κτίσμα κατέρρευσε από τις πλημμύρες της 
26ης Ιανουάριου 2003. 

III. ΟΡΟΙ ΣΤΕΓΑΣΤΙΚΗΣ ΣΥΝΔΡΟΜΗΣ 
1. ΑΝΑΚΑΤΑΣΚΕΥΗ Ή ΑΥΤΟΣΤΕΓΑΣΗ 
Η στεγαστική συνδρομή (δάνειο και δωρεάν κρατική 
αρωγή) θα χορηγείται στους δικαιούχους με βάση την 
προσκομιζόμενη στη δανείστρια Τράπεζα έγγραφη συνη- 
γορία της Υ.Α.Σ. με τους ακόλουθους βασικούς όρους: 

α) Για κτίσματα που έχουν χρήση κατοικίας 385 « ανά 
τ.μ. και με ανώτατο όριο δανειοδοτούμενης επιφάνειας τα 
120 τ.μ., ανά χωριστή ιδιοκτησία. 

β) Για κτίρια που έχουν χρήση επαγγελματικού χώρου η 
στεγαστική συνδρομή ανέρχεται στο ποσό των 235 € ανά 
τ.μ. και για δανειοδοτούμενη επιφάνεια μέχρι 120 τ.μ., 
ήτοι μέχρι του ποσού των 28.200 € για τα πρώτα 150 τ.μ. 
Στην περίπτωση που ο επαγγελματικός χώρος έχει επι¬ 
φάνεια άνω των 150 τ.μ., για τον υπολογισμό της συνολι¬ 
κής δανειοδότησης θα διαιρείται η επιφάνειά του σε τμή¬ 
ματα των 150 τ.μ. για τα τυχόν δάνεια που θαπροκύψουν 
πέραν των πρώτων 150 τ. μ. το ποσόν του δανείου ορίζε¬ 
ται σε 150 € ανά τ.μ. και για δανειοδοτούμενη επιφάνεια 
120 τ.μ., ήτοι μέχρι του ποσού των 18.000 € για κάθε επι¬ 
πλέον δάνειο που θα χορηγείται. Το προκύπτον τελικώς, 
μετά την ως άνω διαίρεση, υπόλοιπο τμήματος, αν έχει 
επιφάνεια μέχρι και 50 τ.μ. θα αμελείται, ενώ αν είναι πά¬ 
νω από 50 τ.μ., τότε θα χορηγείται στεγαστική συνδρομή 
ανάλογα με το εμβαδόν του και σύμφωνα με τα ισχύοντα 
ανώτατα όρια (εμβαδού και δανείου). 

γ) Γ ια υπόγειους χώρους όπως αυτοί ορίζονται από το 
Γ.Ο.Κ. και είναι διαμορφωμένοι ως διαμερίσματα κατοι¬ 
κίας ή επαγγελματικές στέγες, χορηγείται ποσό δανείου 
που αντιστοιχεί στο 70% της εκάστοτε ισχύουσας μεγί¬ 
στης τιμής μονάδας για την χρηματοδότηση των ανακα¬ 
τασκευαζόμενων κατοικιών ή επαγγελματικών χώρων 
αντίστοιχα. 

δ) Για κτίρια που η κατασκευή τους είχε προχωρήσει μό¬ 
νον μέχρι το σκελετό από οπλισμένο σκυρόδεμα, χορη¬ 
γείται δάνειο που αντιστοιχεί στο 30% της εκάστοτε ισχύ- 
ουσας μεγίστης τιμής μονάδας για τη χρηματοδότηση 
της ανακατασκευαζόμενης επιφάνειας. 

ε) Για κατασκευές βοηθητικής χρήσεως στο δώμα οικο¬ 
δομών π.χ. απολήξεις κλιμακοστασίων, ανελκυστήρων 
κλπ. χορηγείται δάνειο που αντιστοιχεί στο 70% της εκά¬ 
στοτε ισχύουσας μεγίστης τιμής μονάδας για τη χρημα¬ 
τοδότηση της ανακατασκευαζόμενης επιφάνειας, 
στ) Γ ια βοηθητικούς χώρους της αυτής οικοδομής ή ευ¬ 


ρισκόμενους στο αυτό οικόπεδο που συμπληρώνουν τη 
λειτουργικότητά της και με την προϋπόθεση ότι το σύνο¬ 
λο της δανειοδοτούμενης επιφάνειας (κύριος και βοηθη¬ 
τικός χώρος) δεν υπερβαίνει τα 120 τ.μ. (π.χ. αποθήκες 
τροφίμων, ιματιοθήκες, κουζίνες, φούρνοι κλπ.) η ανάτ.μ. 
τιμή αποζημίωσης κατεδαφιστέου κτίσματος (είτε βάση 
πρωτοκόλλων κατεδαφίσεως είτε ως ασύμφορα επισκευής 
είτε ως μη ασφαλώς επισκευάσιμα λόγω ευτελών δομι¬ 
κών υλικών) είναι η αυτή με της κατοικίας, παράγραφος 
(α). 

ζ) Για αποθήκες οποιοσδήποτε χρήσης (οικιακή ή επαγ¬ 
γελματική αποθήκη) καθώς και στάβλους, αγροτικά κτί¬ 
σματα, χώρους αποθήκευσης, που είτε βρίσκονται στο 
ίδιο οικόπεδο με το κυρίως κτίσμα είτε σε άλλο η ανά τ.μ. 
τιμή αποζημίωσης κατεδαφιστέου, ανέρχεται στο ποσό 
των 135 € κατεδαφιζόμενης επιφάνειας και μέχρι εμβα¬ 
δού 120τ.μ. 

η) Για την ανακατασκευή αγροτικών κατοικιών (κτισμά- 
των ευτελούς αξίας κατασκευής, μικρού κατά κανόνα εμ¬ 
βαδού που χρησιμοποιούνται εποχιακά) η στεγαστική 
συνδρομή ανέρχεται στο ποσό των 205 € ανά τ.μ. κατε- 
δαφιζόμενης επιφάνειας και μέχρι συνολικού εμβαδού 
120τ.μ. 

θ) Για κτίρια που ανήκουν στο Δημόσιο, Ν.Π.Δ.Δ. ή σε 
Κοινωφελή ή σε Φιλανθρωπικά ή σε Ευαγή Ιδρύματα ή σε 
Σωματεία, το ύψος της στεγαστικής συνδρομής ανέρχε¬ 
ται στο ποσό των 355 € ανά τ.μ. επί του συνόλου της κα- 
τεδαφιστέας επιφάνειας και η ανεγειρόμενη επιφάνεια 
δεν θα πρέπει να είναι μικρότερη του 75% της κατεδαφι- 
σθείσης. 

ι) Γ ια κτίρια με περισσότερες χωριστές ιδιοκτησίες (πο¬ 
λυκατοικίες) ο κάθε ιδιοκτήτης δικαιούται εκτός της στε- 
γαστικής συνδρομής ανακατασκευής ή αυτοστέγασης 
που αντιστοιχεί στην ιδιοκτησία του και επί πλέον στεγα- 
στική συνδρομή ανάλογη με το ποσοστό του επί των κοι¬ 
νοχρήστων χώρων και μέχρι συνολικού εμβαδού 120 τ.μ. 
αθροιστικά (από ιδιοκτησία και κοινόχρηστο χώρο). 

ια) Η δωρεάν κρατική αρωγή, που αντιστοιχεί στην πα¬ 
ραπάνω στεγαστική συνδρομή για ανακατασκευή ή αυτο¬ 
στέγαση θα καλυφθεί από τον Προϋπολογισμό Δημοσίων 
Επενδύσεων και ορίζεται σε (1/3) της στεγαστικής συν¬ 
δρομής και μόνο για μία ιδιοκτησία. Στην περίπτωση της 
παρ. (β) κάθε τμήμα με επιφάνεια 150 τ.μ. θεωρείται ανε¬ 
ξάρτητη ιδιοκτησία. 

ιβ) Σε περίπτωση που στον ίδιο ιδιοκτήτη ανήκαν πριν 
από τις πλημμύρες περισσότερες της μίας ιδιοκτησίες, 
δάνειο δικαιούται για κάθε μία από αυτές, ενώ δωρεάν 
κρατική αρωγή μόνο για τη μία ιδιοκτησία, την οποία επι¬ 
λέγει ο ίδιος με Υπεύθυνη Δήλωση. Γ ιατις πέραν της μίας 
ιδιοκτησίες το σύνολο της στεγαστικής συνδρομής χορη¬ 
γείται υπό μορφή δανείου, χωρίς δωρεάν κρατική αρωγή. 

ιγ) Σε περιπτώσεις ανακατασκευής επαγγελματικού 
χώρου, υποχρέωση του ιδιοκτήτη είναι να ανακατασκευ¬ 
άσει κτίσμα εμβαδού τουλάχιστον ίσο με τα (2/3) του εμ¬ 
βαδού ή του όγκου του κατεδαφιστέου κτίσματος, με βά¬ 
ση το οποίο υπολογίστηκε το δάνειο 

Σε όλες τις άλλες περιπτώσεις ανακατασκευής, υπο¬ 
χρέωση του ιδιοκτήτη είναι να ανακατασκευάσει κτίσμα 
εμβαδού τουλάχιστον ίσο με τα (2/3) του εμβαδού του κα- 
τεδαφιστέου κτίσματος, με βάση το οποίο υπολογίστηκε 
η στεγαστική συνδρομή. 

ιδ) Στις περιπτώσεις αυτοστέγασης η στεγαστική συν¬ 
δρομή δεν μπορεί να υπερβαίνει το αναφερόμενο στα 

συμβόλαια αγοραπωλησίας τίμημα. Η αγοραζόμενη κα¬ 
τοικία θα πρέπει να είναι νομίμως υφιστάμενη και να έχει 
εμβαδόν τουλάχιστον ίσο με το 40% της δανειοδοτούμε¬ 
νης επιφάνειας του κατεδαφιστέου κτίσματος. Στις περι¬ 
πτώσεις που το κτίσμα στο οποίο πραγματοποιείται η αυ¬ 
τοστέγαση δεν έχει οικοδομική άδεια (οικισμοί προϋφι- 
στάμενοι του 1923) η στατική επάρκεια του κτιρίου θα 
πρέπει να βεβαιώνεται από δύο ιδιώτες Πολιτικούς Μη¬ 
χανικούς. 

ιε) Για ανακατασκευές κτιρίων κάθε χρήσης που είναι 
χαρακτηρισμένα διατηρητέα ή παραδοσιακά ως προς το 
σύνολο τους (όπως αναφέρεται στο ΦΕΚ δημοσίευσης 
της απόφασης χαρακτηρισμού), η στεγαστική συνδρομή 
ανέρχεται μέχρι του ποσού των 470 € ανά τ.μ. χωρίς πε¬ 
ριορισμό ως προς το συνολικό εμβαδόν της ιδιοκτησίας. 

ιστ) Για κτίρια που έχει χαρακτηριστεί διατηρητέα μόνο 
η όψη (όπως αναφέρεται στο ΦΕΚ δημοσίευσης της από¬ 
φασης χαρακτηρισμού) και κρίνονται κατεδαφιστέα, χο¬ 
ρηγείται στεγαστική συνδρομή ανακατασκευής της όψης 
με χρήση του τιμολογίου επισκευής της Υπηρεσίας για 
διατηρητέα ή παραδοσιακά κτίρια και ανακατασκευής του 
υπολοίπου κτιρίου με τα όρια τιμών που ισχύουν για την 
αντίστοιχη κατηγορία κτιρίου, όπως αναφέρονται στις 
σχετικές παραγράφους, χωρίς περιορισμό του εμβαδού. 

Γ ια να ισχύουν οι περιπτώσεις ιε) και ιστ) θα πρέπει τα 
κτίρια να ήταν χαρακτηρισμένα διατηρητέα ή παραδο¬ 
σιακά, από το Υ.ΠΕ.ΧΩ.Δ.Ε. ή από το Υπουργείο Πολιτι¬ 
σμού, (ημερομηνία ΦΕΚ δημοσίευσης της απόφασης χα¬ 
ρακτηρισμού) ή να είχε αρχίσει η διαδικασία χαρακτηρι¬ 
σμού τους πριν την ημέρα της πλημμύρας. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από την πλημμύρα και όχι 
από εγκατάλειψη. 

2. ΕΠΙΣΚΕΥΗ 

α) Γιατην επισκευή ζημιών μόνο στα «μη φέροντα» στοι¬ 
χεία κτιρίων το ποσό της στεγαστικής συνδρομής ανέρ¬ 
χεται μέχρι 90 € ανά τ.μ. και μέχρι συνολικού εμβαδού 120 
τ.μ. ανά χωριστή ιδιοκτησία. 

β) Γ ιατην επισκευή ζημιών μόνο στον «φέροντα» οργα¬ 
νισμό κτιρίων της στεγαστικής συνδρομής ανέρχεται μέ¬ 
χρι του ποσού των 120 € ανά τ.μ. χωρίς περιορισμό ως 
προς το συνολικό εμβαδόν της ιδιοκτησίας. 

γ) Σε περίπτωση που υπάρχουν ζημιές στα «μη φέρο¬ 
ντα» στοιχεία και στον «φέροντα οργανισμό» της ιδίας 
ιδιοκτησίας, το συνολικό ανά τ.μ. ύψος της στεγαστικής 
συνδρομής δεν επιτρέπεται να υπερβαίνει το όριο των 
195 € ανά τ.μ. αθροιστικά. 

δ) Γ ια τις επισκευές κτιρίων κάθε χρήσης που είναι χα¬ 
ρακτηρισμένα διατηρητέα ή παραδοσιακά ως προςτο σύ¬ 
νολο τους (όπως αναφέρεται στο ΦΕΚ δημοσίευσης της 
απόφασης χαρακτηρισμού), η στεγαστική συνδρομή 
ανέρχεται μέχρι του ποσού των 470 € ανά τ.μ. χωρίς πε¬ 
ριορισμό ως προς το συνολικό εμβαδόν της ιδιοκτησίας. 

ε) Γ ια κτίρια που έχουν χαρακτηριστεί διατηρητέες μό¬ 
νο οι όψεις (όπως αναφέρεται στο ΦΕΚ δημοσίευσης της 
απόφασης χαρακτηρισμού) και κρίνονται επισκευάσιμες, 
χορηγείται στεγαστική συνδρομή επισκευής διατηρητέ¬ 
ου ή παραδοσιακού κτιρίου για τις όψεις, χωρίς όριο δα¬ 
νειοδότησης. Για το υπόλοιπο κτίριο χορηγείται στεγα- 
στική συνδρομή επισκευής ή ανακατασκευής, μετά όρια 
τιμών και επιφανειών, ανάλογα με την χρήση του κτιρίου, 
όπως αναφέρονται στις σχετικές παραγράφους. 


Για να ισχύουν οι περιπτώσεις δ) και ε) θα πρέπει τα κτί¬ 
ρια να ήταν χαρακτηρισμένα διατηρητέα ή παραδοσιακά, 
από το Υ.ΠΕ.ΧΩ.Δ.Ε. ή από το Υπουργείο Πολιτισμού, 
(ημερομηνία ΦΕΚ δημοσίευσης της απόφασης χαρακτη¬ 
ρισμού) ή να είχε αρχίσει η διαδικασία χαρακτηρισμού 
τους πριντην ημέρα της πλημμύρας. 

Απαραίτητη προϋπόθεση το κτίριο να χρησιμοποιείται 
και οι ζημιές να προέρχονται από την πλημμύρα και όχι 
από εγκατάλειψη. 

στ) Για επισκευή αποθηκών ανεξαρτήτου χρήσης, 
αγροτικών κτισμάτων (πλην οικιών) η στεγαστική συν¬ 
δρομή ανέρχεται μέχρι συνολικού ποσού 2.350 € για κά¬ 
θε κτίσμα. 

ζ) Για επισκευή κτιρίων που ανήκουν στο Δημόσιο, 
Ν.Π.Δ.Δ. ή σε Κοινωφελή ή σε Φιλανθρωπικά ή σε Ευαγή 
Ιδρύματα ή σε Σωματεία το ύψος της στεγαστικής συν¬ 
δρομής (δάνειο και δωρεάν κρατική αρωγή) για την απο¬ 
κατάσταση του φέροντος οργανισμού και των λοιπών μη 
φερόντων στοιχείων θα ανέρχεται στο ποσό των 205 € 
ανά τ.μ. επί του συνόλου της επιφάνειας του κτιρίου. 

η) Εφόσον πρόκειται για κτίρια με περισσότερες της 
μίας χωριστές ιδιοκτησίες, ο κάθε ιδιοκτήτης δικαιούται, 
εκτός από την στεγαστική συνδρομή για την αποκατά¬ 
σταση των ζημιών της ιδιοκτησίας του, και πρόσθετη στε- 
γαστική συνδρομή για την κάλυψη της δαπάνης που ανα¬ 
λογεί για την αποκατάσταση των ζημιών των κοινόκτητων 
στοιχείων. 

θ) Η δωρεάν κρατική αρωγή που αντιστοιχεί στην ανω¬ 
τέρω στεγαστική συνδρομή επισκευής θα καλυφθεί από 
τον Προϋπολογισμό Δημοσίων Επενδύσεων και ανέρχε¬ 
ται σε (1/3) της στεγαστικής συνδρομής και μόνον για μία 
ιδιοκτησία. 

ι) Σε περίπτωση που στον ίδιο ιδιοκτήτη ανήκαν, πριν 
από τις πλημμύρες, περισσότερες της μίας ιδιοκτησίες, 
στεγαστική συνδρομή δικαιούται για κάθε μία από αυτές, 
ενώ δωρεάν κρατική αρωγή μόνο για τη μία ιδιοκτησία, 
την οποία επιλέγει ο ίδιος με Υπεύθυνη Δήλωση. 

Γ ια τις πέραν της μίας ιδιοκτησίες το σύνολο της στε- 
γαστικής συνδρομής χορηγείται υπό μορφή δανείου, χω¬ 
ρίς δωρεάν κρατική αρωγή. 

3. ΤΡΟΠΟΣ ΧΟΡΗΓΗΣΗΣ ΣΤΕΓΑΣΤΙΚΗΣ ΣΥΝΔΡΟΜΗΣ 
ΚΑΙ ΕΞΟΦΛΗΣΗΣ ΑΥΤΗΣ 

α) Το ποσό της στεγαστικής συνδρομής για ανακατα- 
σκευή θα αναληφθεί σε δύο δόσεις, η πρώτη από τις οποί¬ 
ες, που περιλαμβάνει ολόκληρη την δωρεάν κρατική αρω¬ 
γή και το μισό (1/2) του δανείου, καταβάλλεται με την υπο¬ 
γραφή της δανειστικής σύμβασης, η δε επόμενη, που 
περιλαμβάνει το υπόλοιπο μισό (1/2) του δανείου, κατα¬ 
βάλλεται, όταν θα έχουν εκτελεστεί εργασίες, που αφο¬ 
ρούν στην κατασκευή του φέροντα οργανισμού, τοιχο¬ 
ποιιών, επιχρισμάτων, κουφωμάτων και κιγκλιδωμάτων. 
Στις περιπτώσεις που δεν έχει χορηγηθεί αποδεδειγμένα 
η δωρεάν κρατική αρωγή θα χορηγείται το σύνολο του 
δανείου και η δωρεάν κρατική αρωγή θα ενέχει θέση β' δό¬ 
σης του δανείου. 

β) Η στεγαστική συνδρομή για επισκευές χορηγείται σε 
δύο δόσεις, η πρώτη από τις οποίες, που περιλαμβάνει 
ολόκληρη την δωρεάν κρατική αρωγή και το μισό (1/2) του 
δανείου, καταβάλλεται, με την υπογραφή της δανειστικής 
σύμβασης και η επόμενη, που περιλαμβάνει το υπόλοιπο 
μισό (1/2) του δανείου, καταβάλλεται, με την εκτέλεση ερ- 
γασιώνπου καλύπτουντο 80% του χορηγηθέντος ποσού. 

γ) Το ποσό της στεγαστικής συνδρομής για αυτοστέγα¬ 
ση, εφόσον αγοράζεται έτοιμο κτίσμα, θα χορηγείται 
εφάπαξ με την προσκόμιση οριστικού συμβολαίου αγο¬ 
ράς και πιστοποιητικού μεταγραφής ή προσυμφώνου με 
την υποχρέωση της υποβολής οριστικού συμβολαίου και 
πιστοποιητικού μεταγραφής σε χρόνο που θα ορίζεται 
στην εγκριτική απόφαση της αρμόδιας Υπηρεσίας που 
αναφέρεται στην παρ. 2 του κεφ. Α. 

Σε περίπτωση που αγοράζεται κτίσμα υπό ανέγερση το 
ποσό της στεγαστικής συνδρομής θα χορηγείται σε δύο 
δόσεις, η πρώτη από τις οποίες, που περιλαμβάνει ολό¬ 
κληρη την δωρεάν κρατική αρωγή και το μισό (1/2) του δα¬ 
νείου, καταβάλλεται, με την προσκόμιση προσυμφώνου, 
η δε επόμενη, που περιλαμβάνει το υπόλοιπο μισό (1/2) 
του δανείου, καταβάλλεται με την εκτέλεση εργασιών, 
που αφορούν στην κατασκευή του φέροντα οργανισμού, 
τοιχοποιιών, επιχρισμάτων, κουφωμάτων και κιγκλιδωμά¬ 
των. 

δ) Η συνολική διάρκεια των δανείων ανακατασκευής ή 
αυτοστέγασης ή επισκευής ορίζεται σε δεκαπέντε (15) 
χρόνια, η δε εξόφλησή τους θα πραγματοποιηθεί σε ισό¬ 
ποσες εξαμηνιαίες ή ετήσιες χρεολυτικές δόσεις, η πρώ¬ 
τη από τις οποίες θα καταβληθεί είκοσι τέσσερις (24) μή¬ 
νες μετά την υπογραφή της δανειστικής σύμβασης. 

ε) Η στεγαστική συνδρομή για την αποκατάσταση ζη¬ 
μιών σε πάγιες εγκαταστάσεις επιχειρήσεων και επαγ- 
γελματιών επιτρέπεται να χορηγηθεί, με τους ίδιους 
όρους, και στους μισθωτές ή σε όσους έχουν από οποια¬ 
δήποτε νόμιμη αιτία, αποδεδειγμένα τη νομή ή τη χρήση 
των εν λόγω χώρων, εφόσον δεν έχει υποβληθεί σχετική 
αίτηση, εκ μέρουςτων ιδιοκτητών, μέσα σε 45 ημέρες από 
τη δημοσίευση της παρούσας στην Εφημερίδα της Κυ- 
βερνήσεως. Μετά την πάροδο των 45 ημερών, το δικαίω¬ 
μα υποβολής αίτησης για χορήγηση στεγαστικής συν¬ 
δρομής μπορεί να ασκηθεί και από τον ενοικιαστή, για λο¬ 
γαριασμό του αμελούντος ιδιοκτήτη. Σε κάθε περίπτωση, 
η υποχρέωση για την καταβολή των δόσεων του δανείου 
βαρύνει τον ιδιοκτήτη. 

στ) Τα δάνεια βαρύνονται με επιτόκιο ίσο προς αυτό των 
εντόκων γραμματίων Δημοσίου δωδεκάμηνης διάρκειας 
της εκάστοτε τελευταίας εκδόσεως που χρονικά προη¬ 
γείται της έναρξης κάθε περιόδου εκτοκισμού των δανεί¬ 
ων, προσαυξημένο κατά δύο (2) εκατοστιαίες μονάδες, 
χωρίς άλλη προσαύξηση για προμήθεια κλπ., επιδοτού¬ 
μενο κατά 100% από το λογαριασμό του Ν. 128/75. 

ζ) Για τους λοιπούς όρους και τη διαδικασία σύναψης 
και χορήγησης των δανείων έχουν εφαρμογή οι αντίστοι¬ 
χες διατάξεις που ισχύουν για τη χρηματοδότηση της οι¬ 
κονομίας. 

IV. ΝΕΟΙ ΚΤΗΤΟΡΕΣ 

1. Εγκρίνουμε τη δυνατότητα μεταβιβάσεωςτης στεγα- 
στικής συνδρομής (μαζί με το ακίνητο) και στους τυχόν 
νέους κτήτορες των ακινήτων, ασχέτως του τρόπου απο- 
κτήσεως και του είδουςτης ιδιοκτησίας, που έχουν επ’αυ- 
τού (καθολική διαδοχή, ειδική διαδοχή, επικαρπία, ψιλή 
κυριότητα, συνιδιοκτησία κ.λπ.). Απαραίτητη όμως προϋ¬ 
πόθεση είναι, οι νέοι κτήτορες να έχουν υποβάλλει εμπρό¬ 
θεσμα αίτηση και τα απαιτούμενα δικαιολογητικά, σύμ¬ 
φωνα με τις εκάστοτε ισχύουσες διατάξεις. 

2. Δωρεάν κρατική αρωγή δικαιούνται οι νέοι κτήτορες 
μόνον εφόσον τόσο αυτοί όσο και οι προηγούμενοι ιδιο¬ 
κτήτες, αποδεδειγμένα (με υποβολή υπευθύνων δηλώσε¬ 


ων) δεν έχουν λάβει δωρεάν κρατική αρωγή για άλλο πλη- 
γέν κτίσμα, από τις πλημμύρες της 26ης Ιανουάριου 2003. 

3. Είναι δυνατή η χορήγηση στεγαστικής συνδρομής και 
στους νέους κτήτορες, που απέκτησαν την πλήρη κυριό¬ 
τητα του ακινήτου με γονική παροχή, μετά την λήξη των 
προθεσμιών αρχικών αιτήσεων, χωρίς να έχει υποβληθεί 
εμπρόθεσμη αίτηση από το νέο κτήτορα. Στην περίπτωση 
αυτή αρκεί μόνο η εμπρόθεσμη υποβολή αίτησης από τον 
αρχικό ιδιοκτήτη του ακινήτου. 

V. ΑΡΜΟΔΙΟΙ ΠΙΣΤΩΤΙΚΟΙ ΦΟΡΕΙΣ 

Τα εν λόγω δάνεια θα χορηγηθούν από οποιαδήποτε 
Εμπορική Τράπεζα και την Αγροτική Τράπεζα Ελλάδος. 

VI. ΥΠΟΘΗΚΕΣ ΔΑΝΕΙΩΝ 

Για ποσά μέχρι 3.000 € δεν απαιτείται εγγραφή υποθή¬ 
κης. 

Γιατην ασφάλεια κάθε δανείου θα εγγράφεται υπέρ της 
δανείστριας Τράπεζας υποθήκη επί του ακινήτου που θα 
επισκευάζεται ή θα ανακατασκευάζεται από το προϊόν 
του δανείου ή αντ’αυτού επί άλλου ακινήτου που τυχόν 
προσφέρεται από το δανειολήπτη, εφόσονη αξία του ακι¬ 
νήτου καλύπτει το ασφαλιζόμενο δάνειο. Η υποθήκη μπο¬ 
ρεί επίσης να μεταφέρεται εκ των υστέρων σε άλλο ακί¬ 
νητο αντίστοιχης αξίας. 

Συνηγορούμε, ώστε οι Τράπεζες να χορηγούν δάνεια 
για την επισκευή ή ανακατασκευή Ιερών Ναώνπληγέντων 
από τις πλημμύρες της 26ης Ιανουάριου 2003 σε περιο¬ 
χές του Νομού Αργολίδας και στις περιπτώσεις που 
υπάρχει αδυναμία προσφοράς ακινήτου για εγγραφή 
υποθήκης, προς εξασφάλιση του δανείου, πιστοποιούμε¬ 
νη από σχετική βεβαίωση της αρμόδιας Μητρόπολης που 
ανήκει ο Ιερός Ναός . 

Η ανωτέρω ρύθμιση δεν ισχύει για τους ιδιωτικούς Να¬ 
ούς, ως προς τους οποίους, έχουν εφαρμογή οι γενικώς 
ισχύουσες περί σεισμοπλήκτων διατάξεις. 

VII. ΚΥΡΩΣΕΙΣ 

Με ειδικό όρο των οικείων δανειστικών συμβάσεων θα 
καθορίζεται ρητά ότι σε περίπτωση υποβολής, από τους 
δικαιούχους δανείων ή νέους κτήτορες, ανακριβών δη¬ 
λώσεων ή σε περίπτωση μη εκπλήρωσης των υποχρεώ¬ 
σεων, που θα αναλάβουν με όσα προβλέπονται στην πα¬ 
ρούσα απόφαση θα υπόκεινται, πέρα από τις νόμιμες κυ¬ 
ρώσεις και τις ακόλουθες: 

α) Κήρυξη ολοκλήρου του ποσού του δανείου ληξιπρό¬ 
θεσμου και αμέσως απαιτητού από τη χορήγησή του. 

β) Κατάπτωση ποινικής ρήτρας υπέρ του Δημοσίου, 
που θα συνομολογείται με τη δανειστική σύμβαση και θα 
αντιστοιχεί σε ποσοστό 10% επί ολοκλήρου του ποσού 
του δανείου. 

γ) Εκτοκισμό του δανείου από τη χορήγησή του με επι¬ 
τόκιο μεγαλύτερο κατά 2,5 ποσοστιαίες μονάδες από το 
επιτόκιο που καθορίστηκε με τη δανειστική σύμβαση για 
κάθε περίπτωση. 

VIII. ΚΑΛΥΨΗ ΔΑΠΑΝΗΣ 

1. Από τις διατάξεις της απόφασης αυτής προκαλείται: 

Γ ια δωρεάν κρατική αρωγή δαπάνη του Προγράμματος 

Δημοσίων Επενδύσεων ύψους 15.000 € για τα επόμενα 
τέσσερα οικονομικά έτη και θα βαρύνει το έργο, 
2000ΣΕ06900025της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνειτο λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 

λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του. 
Το ύψος της δαπάνης αυτής είναι 24.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2003 

ΟΙ ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Ν. ΦΑΡΜΑΚΗΣ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 
ΚΑΙ ΑΠΟΚΕΝΤΡΩΣΗΣ ΚΑΙ ΔΗΜΟΣΙΩΝ ΕΡΓΩΝ 

Λ. ΠΑΠΑΔΗΜΑΣ I. ΤΣΑΚΛΙΔΗΣ 

-♦- 

Αριθ. ΟΙΚ10006/Α32/4912Λ02Α (4) 

Συμπληρωματική οριοθέτηση περιοχών και πιστωτικές δι¬ 
ευκολύνσεις για την αποκατάσταση των ζημιών από 
τις πλημμύρες της 27ης και 28ης Ιουλίου 2002 και 
15ης και 16ης Σεπτεμβρίου 2002 σε περιοχές του Νο¬ 
μού Φθιώτιδας. 

ΟΙ ΥΠΟΥΡΓΟΙ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ- 
ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - ΠΕΡΙΒΑΛΛΟΝΤΟΣ, 
ΧΩΡΟΤΑΞΙΑΣ ΚΑΙ ΔΗΜΟΣΙΩΝ ΕΡΓΩΝ 

Έχοντας υπόψη: 

1. Τις διατάξεις του άρθρου 2, παρ. 2 της από 28.7.78 
Πράξεως Νομοθετικού Περιεχομένου του Προέδρου της 
Δημοκρατίας «περί αποκαταστάσεως ζημιών εκ σεισμών 
1978 εις περιοχή Βορείου Ελλάδος κ.λπ. και ρυθμίσεως 
ετέρων τινών συναφών θεμάτων» που κυρώθηκε με το Ν. 
867/79 (ΦΕΚΑ'24). 

2. Τις διατάξεις του Ν. 1190/81 (ΦΕΚ 203/Α/30.7.81) ο 
οποίος κυρώνει την από 26.3.81 Πράξη Νομοθετικού Πε¬ 
ριεχομένου του Προέδρου της Δημοκρατίας, «περί απο¬ 
καταστάσεως ζημιών εκ σεισμών 1981 και ρυθμίσεως ετέ¬ 
ρων συναφών θεμάτων» όπως αυτό τροποποιήθηκε και 
συμπληρώθηκε με το άρθρο 1, παρ. 42 και 43 του Ν. 
2412/96 «Μεταφορά αρμοδιοτήτων από το Υπουργικό 
Συμβούλιο σε άλλα Κυβερνητικά όργανα και άλλες διατά¬ 
ξεις» (ΦΕΚ 123/Α/17.6.96). 

3. Τις διατάξεις του άρθρου 3, παρ. 3, τελευταίο εδάφιο 
του Ν. 1266/82 (ΦΕΚΑ'81) «Περίοργάνωνασκήσεωςτης 
νομισματικής, πιστωτικής και συναλλαγματικής πολιτικής 
και άλλες διατάξεις» όπως συμπληρώθηκε με το άρθρο 
25, παρ. 6 του Ν. 1418/84 «Περί Δημοσίων Έργων και ρυθ¬ 
μίσεως συναφών θεμάτων» (ΦΕΚΑ' 23). 

4. Τις διατάξειςτου Ν. 128/75 «περίτροποποιήσεως και 
συμπληρώσεως διατάξεων τινών αναφερομένων εις την 
λειτουργία του χρηματοδοτικού συστήματος». 

5. Τις διατάξειςτου άρθρου ΙΟτου Ν. 2576/98 «Βελτίω¬ 
ση των διαδικασιών για την ανάθεση της κατασκευής των 
δημοσίων έργων και άλλες διατάξεις». 

6. Το Π.Δ. 69/1988 «Οργανισμός Γενικής Γραμματείας 
Δημοσίων Έργων». 

7. Τη Δ16α/04/773/29.11.90 κοινή απόφαση του Υπουρ¬ 
γού Προεδρίας και του Αναπληρωτή Υπουργού 
ΠΕ.ΧΩ.Δ.Ε. «περί εξαιρέσεως διοικητικών πράξεων και 
εγγράφων από τον κανόνα των τριών υπογραφών». 

8. Την 50148/542/24.6.92 κοινή απόφαση των Υπουρ¬ 


γών Εθν. Οικονομίας, Οικονομικών και Βιομηχανίας, Ενέρ¬ 
γειας και Τεχνολογίας και Εμπορίου «Περιστολή δαπανών 
Δημοσίου Τομέα» (ΦΕΚ 420/Β/1.7.92). 

9. Τις διατάξειςτου άρθρου 22του Ν. 2362 «Περί Δημο¬ 
σίου Λογιστικού ελέγχου των δαπανών του Κράτους και 
άλλες διατάξεις» (ΦΕΚ 247/Α/27.11.95). 

10. Τις διατάξειςτου άρθρου 27του Ν. 2081/92 (ΦΕΚ 154 
Α') και το γεγονός ότι από τις διατάξεις της παρούσας από¬ 
φασης προκαλείται δαπάνη σε βάρος του Προγράμματος 
Δημοσίων Επενδύσεων και συγκεκριμένα των έργων 
2000ΣΕ06900025, 2000ΣΕ06900026, 2000ΣΕ06900027 
της ΣΑΕ 069. 

Η προκαλούμενη δαπάνη από την επιδότηση του επιτο¬ 
κίου βαρύνει το λογαριασμό του Ν. 128/75. Ο λογαρια¬ 
σμός αυτός επιδοτείται από τον Κρατικό Προϋπολογισμό 
μόνο σε περίπτωση ελλειμματικότητάς του. Το ύψος της 
δαπάνης αυτής θα είναι της τάξης των 72.000 €. 

11. Τη ΔΙΔΚ/Φ1/2/22875/31.10.2001 (ΦΕΚ 1480/Β/ 
31.10.2001) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης, για την ανάθεση αρμοδιοτήτων στον Υφυπουρ¬ 
γό Εσωτερικών, Δημόσιας Διοίκησης και Αποκέντρωσης, 
Λάμπρο Παπαδήμα. 

12. Την 1065956/863/Α0006/15.7.2003 (ΦΕΚ 985/Β/ 
16.7.2003) κοινή απόφαση του Πρωθυπουργού και του 
Υπουργού Οικονομίας και Οικονομικών, για τον καθορι¬ 
σμό αρμοδιοτήτων στους Υφυπουργούς Οικονομίας και 
Οικονομικών, Χρήστο Πάχτα και Νικόλαο Φαρμάκη. 

13. Την Υ6/31.10.2001 (ΦΕΚ 1484/Β/31.10.2001) κοινή 
απόφαση του Πρωθυπουργού και της Υπουργού 
ΠΕ.ΧΩ.Δ.Ε., για την ανάθεση αρμοδιοτήτων στους Υφυ¬ 
πουργούς ΠΕ.ΧΩ.Δ.Ε., Ιωάννη Τσακλίδη και Ροδούλα Ζή¬ 
ση. 

14. Το Π.Δ. 81/2002 (ΦΕΚ 57/21.3.2002), για συγχώνευ¬ 
ση των Υπουργείων Εθνικής Οικονομίας και Οικονομικών 
στο Υπουργείο Οικονομίας και Οικονομικών. 

15. Τις έκτακτες στεγαστικές και λοιπές ανάγκες που 
έχουν δημιουργηθεί στους κατοίκους των περιοχών 
Άμπλιανης και Νέας Μαγνησίας του Δημοτικού Διαμερί¬ 
σματος Λαμιέων του Δήμου Λαμιέων του Νομού Φθιώτι¬ 
δας, αποφασίζουμε: 

Α. ΟΡΙΟΘΕΤΗΣΗ ΠΛΗΓΕΙΣΑΣ ΠΕΡΙΟΧΗΣ 

1. Την επέκταση κατ’ ανάλογο εφαρμογή των διατάξε¬ 
ων της από 28.7.1978 Πράξεως Νομοθετικού Περιεχομέ¬ 
νου «Περί αποκαταστάσεως ζημιών εκ σεισμών 1978 εις 
περιοχή Βορείου Ελλάδος κ.λπ.», όπως αυτή κυρώθηκε, 
τροποποιήθηκε και συμπληρώθηκε με τους Νόμους 867/ 
79, 1048/80, 1133/81 και 1190/81 όπως ορίζεται στο άρ¬ 
θρο 10 του Ν. 2576/98 καθώς και των σχετικών κανονιστι¬ 
κών πράξεων όπως ισχύουν σήμερα για την αποκατάστα¬ 
ση των ζημιών των κτιρίων γενικά, τις οποίες προκάλεσαν 
οι πλημμύρες της 27ης & 28ης Ιουλίου 2002 και της 15ης 
& 16ης Σεπτεμβρίου 2002 στις περιοχές Άμπλιανης και 
Νέας Μαγνησίας του Δημοτικού Διαμερίσματος Λαμιέων 
του Δήμου Λαμιέων του Ν. Φθιώτιδας. 

2. Το έργο της αποκατάστασης των ζημιών από τις 
πλημμύρες, που έπληξαν τις περιοχές του Ν. Φθιώτιδας 
ανατίθεται στην Υπηρεσία Αποκατάστασης Σεισμοπλή¬ 
κτων (Υ.Α.Σ.). 

3. Ορίζεται προθεσμία ενός (1) έτους, απάτη δημοσίευ¬ 
ση της παρούσας απόφασης σε ΦΕΚ, για την υποβολή αι¬ 
τήσεων, συνοδευόμενων από τα απαραίτητα δικαιολογη- 

τικά, για την δανειοδότηση των πληγέντων κτισμάτων από 
τις πλημμύρες της 27ης & 28ης Ιουλίου 2002 και 15ης & 
16ης Σεπτεμβρίου 2002. 

Β. ΣΤΕΓΑΣΤΙΚΗ ΣΥΝΔΡΟΜΗ ΠΡΟΣ ΙΔΙΩΤΕΣ 

I. Εγκρίνουμε όπως η χορήγηση στεγαστικής συνδρο¬ 
μής (άτοκο δάνειο και δωρεάν κρατική αρωγή) για την 
αποκατάσταση των ζημιών που προκάλεσαν οι πλημμύ¬ 
ρες της 27ης και 28ης Ιουλίου 2002 και 15ης και 16ης Σε¬ 
πτεμβρίου 2002 σε περιοχές του Ν. Φθιώτιδας, σύμφωνα 
με την 2835/Α32/25.8.2003 (ΦΕΚ/1252/Β/2.9.2003) κοινή 
απόφαση του Υπουργού Οικονομίας και Οικονομικών και 
των Υφυπουργών Εσωτερικών, Δημόσιας Διοίκησης και 
Αποκέντρωσης, Οικονομίας και Οικονομικών και 
ΠΕ.ΧΩ.Δ.Ε. 

Από τις διατάξεις της απόφασης αυτής προκαλείται: 

1. Για δωρεάν κρατική αρωγή δαπάνη του Προγράμμα¬ 
τος Δημοσίων Επενδύσεων ύψους 60.000 € για τα επόμε¬ 
να τέσσερα οικονομικά έτη και θα βαρύνει το έργο 
2000ΣΕ06900025της ΣΑΕ 069. 

2. Η προκαλούμενη δαπάνη για την επιδότηση του επι¬ 
τοκίου βαρύνειτο λογαριασμό του Ν. 128/75, ο οποίος δη- 
μιουργείται από παρακράτηση επί των χορηγήσεων των 
Τραπεζών με σκοπό την επιδότηση επιτοκίου δανείων. Ο 
λογαριασμός αυτός επιδοτείται από τον Κρατικό Προϋ¬ 
πολογισμό μόνο σε περίπτωση ελλειμματικότητάς του. 

Το ύψος της δαπάνης αυτής είναι 72.000 €. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 29 Δεκεμβρίου 2003 

οι ΥΠΟΥΡΓΟΙ 

ΥΦΥΠΟΥΡΓΟΣ 

ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ ΟΙΚΟΝΟΜΙΑΣ ΚΑΙ ΟΙΚΟΝΟΜΙΚΩΝ 

Ν. ΧΡΙΣΤΟΔΟΥΛΑΚΗΣ Ν. ΦΑΡΜΑΚΗΣ 

ΥΦΥΠΟΥΡΓΟΣ ΥΦΥΠΟΥΡΓΟΣ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΔΗΜΟΣΙΩΝ ΕΡΓΩΝ 

Λ. Π ΑΠΑΛΗ Μ ΑΣ I. ΤΣΑΚΛΙΔΗΣ 

-♦- 

Αριθ. 40202/24349/5070 (5) 

Ανάθεση έργου με μίσθωση στο Ταμείο Ασφαλίσεως 
Ξενοδοχοϋπαλλήλων. 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ 
ΚΑΙ ΑΠΟΚΕΝΤΡΩΣΗΣ - 
ΕΡΓΑΣΙΑΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Έχοντας υπόψη: 

1. Τις διατάξειςτου άρθρου 6του Ν. 2527/97 και του άρ¬ 
θρου 17του Ν. 2747/99. 


2. Τη ΔΙΠΠ/Φ.ΕΓΚΡ.7/377/19531/8.10.2003 απόφαση 
της Επιτροπής του άρθρου 2 παρ. 1 της 55/98 ΠΥΣ. 

3. Την Α/ΟΙΚ.2048/17.4.2002 γνωμοδότηση του Νομι¬ 
κού Συμβούλου του ΤΑΞΥ. 

4. Την 80088/31.10.2001 (ΦΕΚ 1485/Β/31.10.2001) από¬ 
φαση ανάθεσης αρμοδιοτήτων στους Υφυπουργούς Ερ¬ 
γασίας και Κοινωνικών Ασφαλίσεων. 

5. Τη ΔΙΔΚ/Φ. 1/2/13773/15.7.2003 (ΦΕΚ 985, Β'/ 
16.7.2003) κοινή απόφαση του Πρωθυπουργού και του 
Υπουργού Εσωτερικών, Δημόσιας Διοίκησης και Αποκέ¬ 
ντρωσης «Ανάθεση αρμοδιοτήτων του ΥΠΕΣΔΑ στον 
Υφυπουργό Εσωτερικών, Δημόσιας Διοίκησης και Αποκέ¬ 
ντρωσης Ν. Μπίστη, όπως τροποποιήθηκε με τη ΔΙΔΚ/ 
Φ. 1/2/14145/21.7.2003 (ΦΕΚ 1000/τ.Β'/21.7.2003) ομοία, 
αποφασίζουμε: 

Καθορίζου με τον αριθμό των προσώπων που μπορεί το 
Ταμείο Ασφαλίσεως Ξενοδοχοϋπαλλήλων (ΤΑΞΥ) να ανα¬ 
θέσει έργο με μίσθωση για χρονικό διάστημα ενός (1) 
έτους για τον έλεγχο της ιατρικής και οδοντιατρικής πε¬ 
ρίθαλψης των ασφαλισμένων του, σε 30 ελεγκτές για¬ 
τρούς και οδοντιάτρους και ειδικότερα : 

Σε έντεκα (11) Παθολόγους ή Γενικής Ιατρικής, δύο (2) 
Παιδίατρους, ένα (1) Πνευμονολόγο, δύο (2) Χειρουρ¬ 
γούς, ένα (1) Ενδοκρινολόγο, ένα (1) Παθολογοανατόμο, 
δύο (2) Γυναικολόγους, δύο (2) Καρδιολόγους και οκτώ 
(8) Οδοντιάτρους. 

Οι παραπάνω γιατροί και οδοντίατροι θα πρέπει να είναι 
πτυχιούχοι ανωτάτης σχολής της ημεδαπής ή ισοτίμου 
σχολής της αλλοδαπής και να έχουν άδεια άσκησης επαγ¬ 
γέλματος. 

Η συνολική δαπάνη θα ανέλθει στο ποσό των διακοσίων 
σαράντα πέντε χιλιάδων (245.000,00) € περίπου ετησίως 
και θα βαρύνει τον προϋπολογισμό του ΤΑΞΥ έτους 
2004. 

Το έργο των ανωτέρω δεν ανάγεται στον κύκλο των κα¬ 
θηκόντων των υπαλλήλων του Ταμείου, θα παρέχεται σε 
χρόνο ανεξάρτητο από το ωράριο λειτουργίας της υπη¬ 
ρεσίας και η εκτέλεση του θα παρακολουθείται από την 
Υγειονομική Υπηρεσία του Ταμείου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 30 Δεκεμβρίου 2003 

ΟΙ ΥΦΥΠΟΥΡΓΟΙ 

ΕΣΩΤΕΡΙΚΩΝ, ΔΗΜΟΣΙΑΣ ΔΙΟΙΚΗΣΗΣ ΕΡΓΑΣΙΑΣ 

ΚΑΙ ΑΠΟΚΕΝΤΡΩΣΗΣ ΚΑΙ ΚΟΙΝΩΝΙΚΩΝ ΑΣΦΑΛΙΣΕΩΝ 

Ν. ΜΠΙΣΤΗΣ Ρ. ΣΠΥΡΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




